
PARLAMENTUL ROMÂNIEI

CAMERA DEPUTAŢILOR

	Comisia pentru apărare, ordine publică şi siguranţă naţională

Nr.32/680/19 octombrie 2006

	
	Comisia pentru muncă şi protecţie socială
Nr.27/615/6 noiembrie 2006

PL x. 255/2006


RAPORT COMUN DE REEXAMINARE
asupra Legii pentru aprobarea Ordonanţei Guvernului nr.19/2006 privind creşterile salariale ce se vor acorda personalului militar şi funcţionarilor publici cu statut special din instituţiile publice de apărare naţională, ordine publică şi siguranţă naţională
1. În conformitate cu prevederile art.135 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională şi Comisia pentru muncă şi protecţie socială au fost sesizate în fond, în vederea reexaminării, cu Legea pentru aprobarea Ordonanţei Guvernului nr.19/2006 privind creşterile salariale ce se vor acorda personalului militar şi funcţionarilor publici cu statut special din instituţiile publice de apărare naţională, ordine publică şi siguranţă naţională, trimisă comisiilor cu adresa nr. PLx.255 din 18 octombrie 2006.
Nu au fost sesizate comisii pentru avizare.

În temeiul art.77 alin.(2) din Constituţia României, Preşedintele României s-a adresat Parlamentului cu cererea de reexaminare a dispoziţiilor art.3 din Ordonanţa Guvernului nr.19/2006.

Membrii comisiilor au constatat obiectivitatea solicitării de reexaminare,                 exprimându-şi  acordul cu forma adoptată de Senat.

2. Proiectul de lege face parte din categoria legilor ordinare şi se adoptă potrivit art.76 alin. (2) din Constituţie
3. La dezbateri au participat, în conformitate cu prevederile art. 54 şi 55 din Regulamentul Camerei Deputaţilor, republicat : domnii Mircea Alexandru – secretar de stat şi Liviu Ciobanu – şef serviciu din partea Ministerului Administraţiei şi Internelor, respectiv domnul gl.bg. Tudor Munteanu – locţiitorul secretarului de stat şi şef al Departamentului pentru relaţia cu Parlamentul şi informare publică, doamna Mariana Minea şi domnii mr. Vasile Florin şi mr Paul Nenciu,  consilieri juridici – din partea Ministerului Apărării. 
4. În conformitate cu prevederile art. 61 şi art. 63 din Regulamentul Camerei Deputaţilor, Comisiile au dezbătut cererea de reexaminare în şedinţe separate. La şedinţele Comisiilor au fost prezenţi 21 de deputaţi ai Comisiei pentru apărare, ordine publică şi siguranţă din totalul de 24 de membri şi 18 deputaţi din totalul de 19 membri ai Comisiei pentru muncă şi protecţie socială.
5. Proiectul de lege a fost adoptat de Senat în şedinţa din 12 octombrie 2006.
6. Potrivit prevederilor art.75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, Camera Deputaţilor este Cameră decizională.

În urma reexaminării Legii pentru aprobarea Ordonanţei Guvernului nr.19/2006 privind creşterile salariale ce se vor acorda personalului militar şi funcţionarilor publici cu statut special din instituţiile publice de apărare naţională, ordine publică şi siguranţă naţională, în şedinţele din 7 noiembrie, respectiv 31 octombrie 2006, cu unanimitate de voturi pentru, respectiv 20 voturi pentru şi 1 împotrivă, Comisiile propun Plenului Camerei Deputaţilor adoptarea acesteia în forma adoptată de Senat.

                                   Vicepreşedinte,




Preşedinte,

                                     Marcu Tudor


                      Stelian DUŢU



Secretar, 




Secretar,   
 George SCUTARU


     Pavel TODORAN
Expert Sorina Szabo
Consultant Daria Cotoc

2
2

